นมสด ท่าดินแดง เป็นร้านตึกแถวเล็กๆ1ห้องแถวใกล้ๆตลาดท่าดินแดง มีทั้งเครื่องดื่ม นมสด และขนมปังปิ้งซึ่งขนมปังและแคชเชียร์จะอยู่หน้าร้าน ภายในร้านเป็นห้องแอร์มีที่นั่งอยู่ไม่มาก เครื่องดื่มที่เราสั่งคือโกโก้เย็น ราคา50บาทค่ะ เป็นแก้วทรงสูง ด้านบนมีฟองนมโรยด้วยผงโกโก้ซึ่งจะแตกต่างจากร้านนมๆทั่วไป รสชาติเข้มข้นใช้ได้เลยค่ะ

ปล.นั่งอยู่สักพัก คนขายก็ฝากให้ลองชิมเมนูใหม่ คือ นมโซดา เป็นนมสดแล้วอัดก๊าซ ไม่ได้เติมโซดาลงไปนะคะ เมนูนี้ค่อนข้างแปลกไม่เคยเห็นที่ไหนเบย คุยกับคนขายเขาบอกว่าทางร้านจะพยายามคิดเมนูใหม่เรื่อยๆเลยต้องใช้เวลานิดนึงและแต่ละเมนูจะไม่เน้นใส่ไซรัปค่ะ 
สนใจไปลองกันได้นะคะ